﻿ Gorakhpur Crime news शौच के लिए गई छात्रा से गैंगरेप, आरोपियों ने वारदात का बनाया वीडियो Uttar Pradesh Class 12 girl gangraped by 4 men in Gorakhpur | Crime News in Hindi
Updated Jul 23, 2019 | 00:27 IST | भाषा
उत्तर प्रदेश में शौच के लिए गयी एक छात्रा से गैंगरेप की घटना सामने आई है। पुलिस ने एफआईआर दर्ज कर ली है लेकिन आरोपी अभी भी फरार हैं।
शौच के लिए गई छात्रा से सामूहिक बलात्कार
एफआईआर हुई दर्ज, लेकिन आरोपी अभी भी फरार
आरोपियों ने वारदात का वीडियो भी बनाया
गोरखपुर: उत्तर प्रदेश के बस्ती जिले के सोहना पुलिस स्टेशन में 12वीं कक्षा की एक छात्रा से कथित सामूहिक बलात्कार की घटना सामने आई है। आरोपियों ने इसका वीडियो भी बनाया है। रविवार शाम को हुई इस घटना की प्राथमिकी सोमवार को सोहना पुलिस थाने में दर्ज करायी गई है लेकिन आरोपी अभी भी फरार हैं।
पुलिस ने बताया कि पीड़ित छात्रा रविवार शाम शौच के लिए गई थी। तभी वहां असगर नामक युवक पहुंच गया और उसे परेशान करने लगा। जब छात्रा ने विरोध किया तो गांव के ही दो अन्य व्यक्ति सतीश शर्मा और मनोज चौधरी भी वहां पहुंच गए और इन लोगों ने छात्रा के साथ कथित तौर पर बलात्कार किया।
उत्तर प्रदेश: तमंचे के दम पर महिला के साथ बलात्कार, शिकायत करने पर पति को पुलिस ने पीटा
पुलिस के मुताबिक, घटना के दौरान हलीम नामक युवक भी वहां पहुंच गया और उसने इस हादसे का वीडियो बनाया और बाद में कथित तौर पर बलात्कार भी किया। पुलिस अधीक्षक पंकज कुमार ने बताया कि छात्रा को मेडिकल जांच के लिए भेजा गया है और असगर, सतीश, मनोज और हलीम के खिलाफ मामला दर्ज कर लिया गया है। उनकी तलाश की जा रही है।
गौरतलब है कि उत्तर प्रदेश में ही एक अन्य घटना के संबंध में पुलिस ने किशोरी से बलात्कार के आरोप में एक युवक गिरफ्तार किया। चित्रकूट जिले में मऊ थाना क्षेत्र के एक गांव में तीन दिन पूर्व एक किशोरी को रास्ते से पकड़ कर कथित रूप से बलात्कार करने के आरोप में पुलिस ने युवक को गिरफ्तार किया।
मऊ के थानाध्यक्ष अरुण कुमार पाठक ने सोमवार को बताया, 'घटना बृहस्पतिवार की है। एक सोलह साल की लड़की मऊ कस्बे से अपने गांव वापस लौट रही थी, तभी रास्ते में अकेली पाकर मऊ निवासी युवक राहुल (21) ने उसे रोका और उसका कथित रूप से बलात्कार किया था। फिर पीड़ित को जान से मारने की धमकी देकर आरोपी फरार हो गया था।'
उन्होंने बताया, 'रविवार को पुलिस अधीक्षक के आदेश पर आरोपी के खिलाफ बलात्कार, जान से मारने की धमकी और पॉक्सो एक्ट के तहत मुकदमा दर्ज कर उसे गिरफ्तार कर लिया गया है। पीड़ित की चिकित्सीय जांच में बलात्कार होने की पुष्टि हुई है।'